**РЕШЕНИЯ**

**по**

**ПРОТОКОЛ №16/27.04.2017 г. от общото събрание на**

***Регионално сдружение за управление на отпадъците за регион Русе***

Днес, 27 април 2017 г. (четвъртък), от 13:30 часа в кабинета на г-н Пламен Стоилов – Кмет на Община Русе, се проведе шестнадесетото заседание на Общото събрание на ***Регионално сдружение за управление на отпадъците за регион Русе (РСУОРР)***.

На шестнадесетото заседание на общото събрание присъстваха:

г-н Пламен Стоилов – Кмет на Община Русе;

г-н Михаил Чиликов – упълномощен представител на кмета на Община Сливо поле – г- н Валентин Атанасов, с пълномощно №ПК-16/27.04.2017 г. ;

г-н Милен Маринов – упълномощен представител на кмета на Община Тутракан - Димитър Стефанов, с пълномощно №РД-10-18/26.04.2017 г.;

г-н Георги Георгиев - Кмет на Община Ветово;

г-жа Йоана Свиленова Стоянова – упълномощен представител от кмета на Община Иваново – г-н Георги Миланов, с пълномощно №92-604-1/24.04.2017 г.

Шестнадесетото заседание се проведе при следния дневен ред:

**Точка 1.** Кандидатстване с едно общо проектно предложение с наименование: „Изграждане на анаеробна инсталация за разделно събрани биоразградими отпадъци за нуждите на общините – Русе, Иваново, Сливо поле, Тутракан и Ветово“ по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“.

**Точка 2.** Определяне на общините - възложители на обществените поръчки по проекта.

**Точка 3.** Собственост на изградената анаеробна инсталации за разделно събрани биоразградими отпадъци и дялово разпределение на всяка община член на РСУО Русе.

**Точка 4.** Ангажираност на общините от РСУО Русе да не прехвърлят на трети лица собствеността на изградената със средства по процедурата инфраструктура, в т.ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020 г.

**Точка 5.** Определяне на отделните съоръжения за третиране на отпадъците на основание чл. 26, ал.1,т.4 от ЗУО.

**Точка 6.** Проект на споразумение за партньорство.

**Точка 7.** Други.

**По точка първа общото събрание единодушно с пет гласа „ЗА” прие следното**

**РЕШЕНИЕ №1**

Дава съгласие РСУО Русе да кандидатства с едно общо проектно предложение с наименование: „Изграждане на анаеробна инсталация за разделно събрани биоразградими отпадъци за нуждите на общините – Русе, Иваново, Сливо поле, Тутракан и Ветово“ по процедура BG16M10P002-2.004 „Проектиране и изграждане на анаеробни инсталации за разделно събрани биоразградими отпадъци“, по приоритетна ос 2 „Отпадъци“ на Оперативна програма „Околна среда 2014 – 2020 г.“.

РСУО Русе определя Община Русе да бъде водеща община по процедурата, тъй като на нейната територия се намира Регионално депо Русе, и да предприеме всички необходими правни и фактически действия за подготовка на проектното предложение. Останалите общини от РСУО се определят като партньори на водещата община, като за целта ще бъде сключено споразумение за партньорство.

**По точка втора общото събрание единодушно с пет гласа „ЗА” прие следното**

**РЕШЕНИЕ №2**

Определя общините - възложители на обществените поръчки по проекта, както следва:

* Община Русе е възложител на обществените поръчки по реда на ЗОП за избор на изпълнител на дейностите, свързани с подготовката на проектното предложение;
* Община Русе е възложител на обществените поръчки по реда на ЗОП за избор на изпълнител на дейностите по изграждане на инсталацията (СМР) и доставка на необходимото оборудване, съоръжения и техника, необходими за експлоатацията на изградените съоръжения и инсталация;
* Община Русе е възложител на обществените поръчки по реда на ЗОП за избор на изпълнител на дейностите по надзор на инсталацията;
* Община Русе е възложител на обществените поръчки по реда на ЗОП за избор на изпълнител на дейностите по мерки за информация и комуникация.
* Всички общини членове на РСУО Русе се определят като съ-възложители по реда на чл. 8, ал. 1 от ЗОП за възлагане на експлоатацията на изградената анаеробна инсталации за разделно събрани биоразградими отпадъци.

**По точка трета общото събрание единодушно с пет гласа „ЗА” прие следното**

**РЕШЕНИЕ №3**

Всички общини от РСУО - Русе, независимо дали са определени за водеща община или партньор, се ангажират изградената със средства по процедурата инфраструктура, в т.ч. движимо и недвижимо имущество да бъде общинска собственост. Собствеността на изградената анаеробна инсталации за разделно събрани биоразградими отпадъци задължително трябва да бъде общинска и да отговаря на следните условия: всяка конкретна инсталация да е съсобственост на всички общини, чиито отпадъци ще се третират в нея. В случаят теренът, върху който се предвижда да бъде изградена анаеробната инсталация, е собственост на община Русе, в споразумението ще бъде договорено, че собствеността на изградената анаеробна инсталация, преди въвеждането й в експлоатация, ще бъде прехвърлена от общината - собственик на терена, на останалите кандидатстващи общини, съгласно договорените дялове на съсобственост на всяка една от общините членки на РСУО Русе.

Дяловете на всички общини – членове на РСУО Русе се определят спрямо генерираните от тях отпадъци за периода 2014-2016 г., както следва:

* Община Русе – 82,09 %;
* Община Иваново – 5.59%;
* Община Сливо поле – 4.11%;
* Община Тутракан – 6,72%;
* Община Ветово – 1,49 %.

**По точка четвърта общото събрание единодушно с пет гласа „ЗА” прие следното**

**РЕШЕНИЕ №4**

Общините от РСУО Русе се ангажират да не прехвърлят на трети лица собствеността на изградената със средства по процедурата инфраструктура, в т.ч. движимо и недвижимо имущество, и съпътстваща инфраструктура, най-малко в продължение на 5 години от окончателното плащане на средствата за проекта по ОПОС 2014-2020 г. по настоящата процедура.

**По точка шеста общото събрание единодушно с пет гласа „ЗА” прие следното**

**РЕШЕНИЕ №5**

Всички общини членове на РСУО да предприемат действия на основание чл. 61, ал.1 от ЗМСМА за внасяне на предложение в общинските съвети за одобрение на споразумение за партньорство през месец май 2017 г.

1. г-н Ивелин Димитров………………………

упълномощен представител на кмета на Община Ветово, съгласно пълномощно №1106/27.12.2016 г. и съгласно Заповед №621/27.10.2016г.

1. г-жа Йоана Стоянова……………………….

упълномощен представител от кмета на Община Иваново, съгласно пълномощно №10-13-57/27.12.2016 г.